༣༽བོད་ཀྱི་གཞུང་འཛིན་པ་ཕལ་ཆེར་གྱིས་རང་ཉིད་ཀྱི་ཁེ་ཕན་དང་འབྲེལ་ཡོད་ཀྱི་གོ་གནས་ཙམ་བརྟན་ལྷིང་ཡོང་ཐབས་གཙོར་འཛིན་བྱས་ཡོད་པ་ལས།བོད་རྒྱ་བསྐྱེད་དང་བོད་ཁམས་གཅིག་གྱུར་ཡོང་བའི་ལས་དོན་ཐད་ལ་ཤུགས་སྣོན་ཆེན་པོ་བརྒྱབ་མི་འདུག་པ་དེ་ལྟར།ས་སྐྱ་བའི་སྐབས་ནས་དགའ་ལྡན་ཕོ་བྲང་བར་གྱི་དུས་སྐབས་གང་དུ་ཡིན་ཡང་།བོད་ནང་ཁུལ་དུ་སྲིད་དབང་འཕྲོག་རྩོད་ཀྱི་བདེ་གཟར་སྣ་མང་བསྟུད་མར་བྱུང་ཡོད་པ་དང་།བོད་དང་བོད་མི་རིགས་ཀྱི་ལས་དོན་ལ་གཅིག་ཏུ་བརྩོན་པའི་འགན་ཁུར་གྱི་བསམ་བློའི་ཐོག་ནས་བོད་ཀྱི་གཞུང་འཛིན་པ་ཚད་ལྡན་ནི་ཆེས་ཤིན་ཏུ་ཉུང་ཉུང་རེད།དེའི་རྐྱེན་གྱིས་བོད་ཀྱི་སྲིད་དོན་གྱི་ཕྱོགས་ལ་བརྟན་ལྷིང་ཡོང་གཞི་བྲལ་བ་དང་།དེ་མ་བྱུང་བས་བོད་རྒྱ་བསྐྱེད་དང་བོད་རིགས་ཆིག་སྒྲིལ་སོགས་ཀྱི་ལས་དོན་ཆེན་པོ་ལྟ་བུ་ནི་དེ་བས་ཀྱང་ཡོང་རེ་བྲལ་བ་ཞིག་ཆགས་ཡོད་ཚུལ་འདས་པའི་ལོ་རྒྱུས་ཀྱི་བསླབ་བྱ་དག་གིས་གསལ་སྟོན་བསྟུད་མར་བྱས་ཡོད་སྟབས་འདིར་དེ་ཕྱོགས་ནས་མང་དུ་བརྗོད་མ་དགོས་པར་ཡོད།